
(Piekrišana)
Eiropas Parlaments,
–	ņemot vērā Padomes lēmuma projektu (05480/2026),
–	ņemot vērā Nolīgumu vēstuļu apmaiņas veidā starp Eiropas Savienību un Marokas Karalisti, ar ko groza un papildina Nolīgumu par zinātnisko un tehnoloģisko sadarbību starp Eiropas Savienību un Marokas Karalisti, kas paredz noteikumus Marokas Karalistes dalībai partnerībā pētniecības un inovācijas jomā Vidusjūras reģionā (PRIMA) (05481/2026),
–	ņemot vērā piekrišanas pieprasījumu, ko Padome iesniegusi saskaņā ar Līguma par Eiropas Savienības darbību 186. pantu un 218. panta 6. punkta otrās daļas a) apakšpunkta v) punktu (C10-0092/2026),
–	ņemot vērā Reglamenta 107. panta 1. un 4. punktu un 117. panta 7. punktu,
–	ņemot vērā Rūpniecības, pētniecības un enerģētikas komitejas ieteikumu (A10‑0151/2026),
1.	sniedz piekrišanu nolīguma slēgšanai;
2.	uzdod priekšsēdētājai Parlamenta nostāju nosūtīt Padomei, Komisijai, dalībvalstu valdībām un parlamentiem, kā arī Marokas Karalistes valdībai un parlamentam.

